Κινεζική Ταρταρία

μικρογραφία|300x300εσ|Χάρτης της ανεξάρτητης Ταρταρίας (με κίτρινο) και της Κινεζικής Ταρταρίας (με βιολετί), το 1806.
Η Κινεζική Ταρταρία (κινεζικά: 中國韃靼利亞, πινγίν: Zhōngguó Dádálìyà ή κινεζικά: 中属鞑靼利亚, πινγίν: Zhōng shǔ Dádálìyà) είναι ένας αρχαϊκός γεωγραφικός όρος, ο οποίος αναφέρεται στις περιοχές της Μαντζουρίας, της Μογγολίας, της Σιντσιάνγκ (που αναφέρεται επίσης ως Κινεζικό Τουρκεστάν) και του Θιβέτ υπό την κυριαρχία της δυναστείας Τσινγκ της Κίνας. 

Η γεωγραφική έκταση της Κινεζικής Ταρταρίας αντιστοιχεί σε μεγάλο βαθμό σε αυτήν των «Φεουδαρχικών Περιοχών» (κινεζικά: 藩部, πινγίν: fānbù), όπως ορίστηκε από την αυλή των Τσινγκ. Ο όρος «Τάρταροι» χρησιμοποιούνταν από τους Ευρωπαίους για να αναφερθεί σε εθνότητες, οι οποίες ζούσαν στη βόρεια, βορειοανατολική και δυτική Κίνα, συμπεριλαμβανομένων των Μογγόλων, των Μαντσού, των Θιβετιανών και των Κεντροασιατών. Μερικοί ορισμοί περιλαμβάνουν τους Ιάπωνες (όπως υποδεικνύονται με βιολετί στον χάρτη). Οι περιοχές πλέον αναφέρονται συχνότερα από τους μελετητές ως Εσωτερική Ασία.

 Ιστορία του όρου 
Οι πρώτοι Ευρωπαίοι συγγραφείς χρησιμοποιούσαν τον όρο «Τάρταροι» αδιακρίτως για όλους τους λαούς της Βόρειας Ευρασίας και αναφέρονταν στις χώρες τους ως «Ταρταρία». Ωστόσο, μέχρι τον 17ο αιώνα, σε μεγάλο βαθμό υπό την επίδραση καθολικών ιεραποστολικών γραπτών, η λέξη «Τάρταροι» άρχισε να αναφέρεται στους Μαντσού και στη γη που κυβερνούσαν ως «Ταρταρία», αναφερόμενη στη Μαντζουρία και τα παρακείμενα μέρη της Εσωτερικής Ασίας, που κυβερνιόταν από τη δυναστεία Τσινγκ.

Ο όρος «Κινεζική Ταρταρία» χρησιμοποιούνταν ήδη από το 1734 σε έναν χάρτη, που δημιουργήθηκε από τον Γάλλο γεωγράφο και χαρτογράφο Ζαν Μπατίστ Μπουργκινιόν ντ' Ανβίλ (1697–1782), ο οποίος δημοσίευσε τον χάρτη στον Nouvel atlas de la Chine, de la Tartarie Chinoise et du Thibet (Νέος άτλας της Κίνας, της Κινεζικής Ταρταρίας και του Θιβέτ) το 1738.

Ο χάρτης του Ντ' Ανβίλ βασίστηκε σε εργασία που παρήγγειλε ο Αυτοκράτορας της Κίνας Τσινγκ και διεξήχθη από τους Κινέζους υπό την επίβλεψη Ιησουιτών. Επίσης, το 1738 δημοσιεύτηκε το βιβλίο του Ζαν-Μπατίστ ντι Αλντ ε τίτλο «Μια περιγραφή της αυτοκρατορίας της Κίνας και της Κινεζοταρταρίας μαζί με τα βασίλεια της Κορέας και του Θιβέτ».  Το 1741, συνέχισε να γράφει το έργο «Γενική Ιστορία της Κίνας με γεωγραφική, ιστορική, χρονολογική, πολιτική και φυσική περιγραφή της Αυτοκρατορίας της Κίνας, της Κινεζοταρταρίας, της Κορέας και του Θιβέτ». 

 Σύγχρονες περιοχές 
Οι περιοχές που περιγράφονται από αυτό το έργο ως εμπίπτουσες στην Κινεζική Ταρταρία περιλάμβαναν:

 Σιντζιάνγκ (Κινεζικό Τουρκεστάν)
 Μογγολία (Εσωτερική Μογγολία και Εξωτερική Μογγολία)
 Μαντζουρία (Βορειοανατολική Κίνα και Εξωτερική Μαντζουρία)
 Τσινγκχάι

Το 1832, τα γεωγραφικά όρια της Κινεζικής Ταρταρίας ορίστηκαν στο Γεωγραφικό Λεξικό ή Παγκόσμιο Γεωγραφικό Λεξικό. 

Μέχρι το 1867, η περιοχή της Κινεζικής Ταρταρίας περιγραφόταν ως οι τρεις τεράστιες περιοχές που κάλυπταν τη Μαντζουρία, τη Μογγολία και το Ίλι (Σιντζιάνγκ). 

 Δείτε επίσης 

 Ταρταρία
 Κινεζική Αυτοκρατορία
 Δυναστεία Τσινγκ στην Εσωτερική Ασία

 Περαιτέρω ανάγνωση 

 «Κινεζική Ταταρία», Το ασιατικό περιοδικό και μηνιαίο μητρώο για τη βρετανική και ξένη Ινδία, Κίνα και Αυστραλασία, Τόμος 20. Allen, 1836. σελ. 292 .

 Παραπομπές 

Κατηγορία:Γεωγραφία της Ασίας
Κατηγορία:Ιστορικές περιοχές της Κίνας
Κατηγορία:Λήμματα που περιέχουν κείμενο στα κινεζικά